Echipa Sepsi OSK a învins vineri seara, pe teren propriu, scor 3-2, gruparea bucureșteană Rapid, în etapa a noua din play-off-ul Superligii.
Rapid București rămâne fără victorie în play-off după o nouă înfrângere, a opta, suferită în cele noua partide disputate până acum. Portarul giulestean Ungureanu a avut o primă intervenție bună la șutul lui Marius Ștefănescu, din minutul 15, însă oaspeții au reușit să deschidă scorul în minutul 17, când Petrila a marcat primul său gol din ultimele șapte luni și Rapid conducea cu 1-0. Gazdele au replicat repede, restabilind egalitate în minutul 21, prin lovitura de cap a lui Debeljuh. Același jucător a marcat golul din minutul 39, prin care covăsnenii au preluat conducerea, pentru ca Alimi să stabilească scorul primei reprize, 3-1 pentru Sepsi, cu golul din minutul 45+1.
Partea secundă a meciului a început cu lovitura de pedeapsă obținută de Rapid, după hențul în careu al lui Rența, însă Albion Rrahmani a executat, prost, pe centru și Niczuly a apărat. Elevii lui Lobonț au reușit să înscrie în minutul 63, prin Burmaz, iar pe final, în al cincilea minut de prelungire, VAR-ul a anulat un gol al lui Aganovic, pentru fault în atac, și Sepsi s-a impus cu 3-2. Cele două echipe rămân pe ultimele două locuri din play-off. Sepsi este pe 5, cu 34 de puncte, iar Rapid ocupă poziția a șasea, cu 29 de puncte.
SEPSI: Niczuly – Oroian (Rența 46), D. Ciobotariu, Ninaj, A. Dumitrescu - C. Matei (Aganovic 66), Alimi, Kallaku (Fl. Ștefan 78) - K. Varga (R. Varga 78), Debeljuh, M. Ștefănescu. ANTRENOR: Bernd Storck
RAPID: B. Ungureanu - Onea, Dr. Grigore (Săpunaru 43), P. Iacob, Borza – Kait (Papeau 84), Oaidă, Petrila (Funsho Bamgboye) – E. Krasniqi, A. Rrahmani (Hasani 60), Burmaz. ANTRENOR: Bogdan Lobonț
Cartonașe galbene: M. Ștefănescu 90+4
Arbitri: Viorel Nicușor Flueran - Romică Bîrdeș, Mihăiță Necula - Andrei Antonie
Arbitri VAR: Florin Andrei - Daniel Mitruți
Observator: Adrian Vidan